CELEX: 62014CN0402
Language: mt
Date: 2014-08-22 00:00:00
Title: Kawża C-402/14: Talba għal deċiżjoni preliminari mressqa mid-Dioikitiko Efeteio Athinon (il-Greċja) fit- 22 ta’ Awwissu 2014 – Viamar – Elliniki Aftokiniton kai Genikon Epicheiriseon Anonymi Etaireia vs Elliniko Dimosio

27.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 380/4
            
         Talba għal deċiżjoni preliminari mressqa mid-Dioikitiko Efeteio Athinon (il-Greċja) fit-22 ta’ Awwissu 2014 – Viamar – Elliniki Aftokiniton kai Genikon Epicheiriseon Anonymi Etaireia vs Elliniko Dimosio
   (Kawża C-402/14)
   2014/C 380/04
   Lingwa tal-kawża: il-Grieg
   
      Qorti tar-rinviju
   
   Dioikitiko Efeteio Athinon (il-Greċja)
   
      Partijiet fil-kawża prinċipali
   
   
      Rikorrenti: Viamar – Elliniki Aftokiniton kai Genikon Epicheiriseon Anonymi Etaireia
   
      Konvenut: Elliniko Dimosio
   
      Domandi preliminari
   
   
               1)
            
            
               L-Artikolu 1(3) tad-Direttiva 2008/118/KE (1), tas-16 ta’ Diċembru 2008, huwa ġuridikament suffiċjenti u perfett/mingħajr kundizzjonijiet u ċar biżżejjed b’tali mod li, filwaqt li din id-dispożizzjoni speċifika tad-Direttiva ma ġietx trasposta fl-ordinament ġuridiku intern tal-Istat Membru/tal-Istat Elleniku, hija għandha effett dirett u tista’ tiġi invokata minn individwu li jislet drittijiet minnha quddiem il-qrati nazzjonali u li dawn tal-aħħar għandhom l-obbligu li jieħdu inkunsiderazzjoni?
            
         
               2)
            
            
               Fi kwalunkwe każ, id-dispożizzjonijiet tal-Artikolu 130(5) tal-Kodiċi nazzjonali tad-dwana, moqrija flimkien ma’ dawk tal-Artikolu 128(1) tal-istess kodiċi, li jipprovdu li għandu jinħareġ ċertifikat ta’ tranżitu doganali tal-vetturi Komunitarji importati fit-territorju Grieg wara l-ġbir tat-taxxa ta’ reġistrazzjoni, li l-obbligu ta’ ħlas tagħha jibda fil-mument tad-dħul ta’ dawn il-vetturi fit-territorju nazzjonali, huma konformi mad-dispożizzjonijiet tal-Artikolu 3(c) tat-Trattat KEE, li jistabbilixxu t-tneħħija tal-ostakoli għall-moviment liberu tal-merkanzija bejn l-Istati Membri?
            
         
      (1)  Direttiva tal-Kunsill 2008/118/KE, tas-16 ta’ Diċembru 2008, dwar l-arranġamenti ġenerali għad-dazju tas-sisa u li jħassar id-Direttiva 92/12/KEE (ĠU L 9, 14.01.2009, p. 12).